Nordjyllands Politi har indstillet eftersøgningen af den 30-årige fisker fra Rødhus, der er forsvundet. Man forventer ikke længere at kunne finde ham i live. Der er kraftig understrøm i området, og det kan have indvirkning på, hvor manden dukker op. De lokale strandfogeder er nu blevet bedt om at holde øje med, om manden dukker op i strandkanten. Samtidig har Nordjyllands Politi sendt en international eftersøgningen ud, hvis liget af den 30-årige fisker skulle drive til Norge eller Sverige. Det fortæller vicepolitikommissær Søren Bach. Den 30-årige fisker blev meldt savnet efter han sammen med en 52-årig fisker sejlede ud fra Rødhus i en mindre jolle. Den 52-årige fisker, der forsvandt sammen med den 30-årige fisker blev i går fundet død nord for Løkken.

Referat:
Eftersøgningen efter den 30-årige fisker fra Rødhus, der stadig er meldt savnet, er nu gjort international.